b'\n_START_ARTICLE_\nBayldonita\n_START_SECTION_\nCaracter\xc3\xadstiques\n_START_PARAGRAPH_\nEs tracta d\'un mineral secundari poc com\xc3\xba amb f\xc3\xb3rmula qu\xc3\xadmica PbCu\xe2\x82\x83(AsO\xe2\x82\x84)\xe2\x82\x82(OH)\xe2\x82\x82. S\'assembla a la olivenita i a la malaquita per\xc3\xb2 es diferencia d\'aquests degut a la forma dels seus cristalls. Cristal\xc2\xb7litza en el sistema monocl\xc3\xadnic, la seva fractura \xc3\xa9s desigual i no s\'ha observat cap tipus d\'exfoliaci\xc3\xb3._NEWLINE_Segons la classificaci\xc3\xb3 de Nickel-Strunz, la bayldonita pertany a "08.BH: Fosfats, etc. amb anions addicionals, sense H\xe2\x82\x82O, amb cations de mida mitjana i gran, (OH, etc.):RO\xe2\x82\x84 = 1:1" juntament amb els seg\xc3\xbcents minerals: thadeuita, durangita, isokita, lacroixita, maxwellita, panasqueiraita, tilasita, drugmanita, bjarebyita, cirrolita, kulanita, penikisita, perloffita, johntomaita, bertossaita, palermoita, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeita, gottlobita, hermannroseita, \xc4\x8dechita, descloizita, mottramita, pirobelonita, vesignieita, paganoita, jagowerita, carlgieseckeita-(Nd), attakolita i leningradita.\n_START_SECTION_\nFormaci\xc3\xb3\n_START_PARAGRAPH_\nEs forma a les zones d\'oxidaci\xc3\xb3 dels dip\xc3\xb2sits polimet\xc3\xa0l\xc2\xb7lics, sobretot en els jaciments de coure i de plom. En aquests dip\xc3\xb2sits es troba associat amb: olivina, mimetita, malaquita, duftita, cerussita, beudantita, barita, atzurita, tsumebita, schultenita, keyita, adamita o anglesita._NEWLINE_La bayldonita va ser descoberta a la mina Penberthy Croft, a Saint Hilary (Cornualla, Anglaterra). Tamb\xc3\xa9 ha estat descrita a altres indrets del Regne Unit, Alemanya, Angola, l\'Argentina, Austr\xc3\xa0lia, \xc3\x80ustria, Espanya, els Estats Units, Fran\xc3\xa7a, Gr\xc3\xa8cia, Hongria, Irlanda, It\xc3\xa0lia, el Jap\xc3\xb3, el Kazakhstan, el Marroc, M\xc3\xa8xic, Nam\xc3\xadbia, Pol\xc3\xb2nia, Portugal, Romania, la Rep\xc3\xbablica Txeca, Su\xc3\xafssa, Xile, la Xina i Zimb\xc3\xa0bue. A Catalunya ha estat trobada a la mina Les Ferreres, a Rocabruna, a Camprodon (Ripoll\xc3\xa8s, Girona).'